بقلم الشاعرة:- اسماء كمال
كنت فين وقت أما كنت محتجالك
وقت أما بفكر فيك واستني سؤالك
وقت حنيني وانيني ووجعي بلاقيك قاسي
وناسي لو حتي تطمن وتقول مالك
او حتي كيف حالك
وانا قلبي هالك ما بين اهمالك
ما بين قلبي الي مستني سؤالك
مابين امتا تكون مهتم بتفاصيلي
وتكون خايف لتخسرني
لكنه كلامك كسرني
عجزت عن رد القساوة لكلامك الجارح
من وقت لقاك وانت نستني الفرح
بغشامتك قدرت تزرع ف قلبي الجرح
حبيت ف عيوني الدموع
حبيت تشوفني حزينه وقلبي تملي موجوع
ف شكرا ليك وانا هبعد وهعلم قلبي ازاي ينساك
ومش هبقي عليك والله
ومش هرضي بظلمك ليا من تاني
كنت شخص يتكاڤئ بأناني